b'\n_START_ARTICLE_\nOdd Isaachsen Willoch\n_START_SECTION_\nLiv\n_START_PARAGRAPH_\nWilloch vokste opp p\xc3\xa5 Nanset. Han var s\xc3\xb8nn av sjefingeni\xc3\xb8r Einar Isaachsen Willoch og hustru Hannah, f\xc3\xb8dt Isaachsen (moren Hannah var datter av sin manns eldre bror, Isak Tobias Isaachsen) . Willochs farfar var var politikeren Isaach Isaachsen. Han var nev\xc3\xb8 av maleren Olaf Isaachsen samt fetter av maleren Herman Willoch og vitenskapsmannen Haakon Isaachsen Hans br\xc3\xb8dre H\xc3\xa5kon og Gunnar var ogs\xc3\xa5 offiserer i tjeneste da Norge ble invadert._NEWLINE_Odd Isaachsen Willoch var faren til forretningsmannen Finn Isaachsen Willoch og gjennom ham farfaren til politikeren Ingrid I. Willoch. Dessuten var han onkelen til luftfartsdirekt\xc3\xb8r Erik Willoch og politikeren K\xc3\xa5re Willoch._NEWLINE_I 1911 giftet Willoch seg med Marie Kristine (\xc2\xabMaja\xc2\xbb) Foss, f\xc3\xb8dt 1888 i Mosj\xc3\xb8en. Med henne ble han far til tre barn. De bodde i Horten.\n_START_SECTION_\nKarriere\n_START_PARAGRAPH_\nWilloch gjorde karriere i Den Kongelige Norske Marine, gikk p\xc3\xa5 Sj\xc3\xb8krigsskolen og studerte radioteknologi i Storbritannia. F\xc3\xb8r den andre verdenskrig f\xc3\xb8rte han kommandoen over oppsynsskipene \xc2\xabFridtjof Nansen\xc2\xbb og \xc2\xabMichael Sars\xc2\xbb. I 1928 deltok Willoch i letingen etter flyb\xc3\xa5ten Latham 47 som hadde forsvunnet over Barentshavet, mens den hadde med seg den norske polarfareren Roald Amundsen._NEWLINE_I 1938 ble han utnevnte til kommand\xc3\xb8rkaptein og han f\xc3\xb8rte kommandoen over panserskipet \xc2\xabEidsvold\xc2\xbb i 1940.\n_START_SECTION_\nDen andre verdenskrig\n_START_PARAGRAPH_\n9. april 1940 ble Norge invadert av nazityske styrker som en del av Operasjon Weser\xc3\xbcbung. Den nordlige havnen i Narvik (forsvart blant andre sj\xc3\xb8- og landenheter av \xc2\xabEidsvold\xc2\xbb og hennes s\xc3\xb8stersskip \xc2\xabNorge\xc2\xbb) var \xc3\xa9n av deres viktigste m\xc3\xa5l p\xc3\xa5 grunn av sin rolle som eksporthavn for svensk jernmalm hele \xc3\xa5ret._NEWLINE_Som en del av Den Kongelige Norske Marines bestrebelser p\xc3\xa5 \xc3\xa5 beskytte og forsvare Norges n\xc3\xb8ytralitet under den andre verdenskrig hadde de st\xc3\xb8rste og tyngst bev\xc3\xa6pnede norske krigsskipene i tjeneste, Norge og Eidsvoll, blitt basert i Narvik. Fart\xc3\xb8yene p\xc3\xa5 4.000 tonn, deres skipssjefer og mannskap fikk ordre om \xc3\xa5 skyte mot enhver inntrenger. Narvik skulle under enhver omstendighet bli forsvart med makt._NEWLINE_I l\xc3\xb8pet av natten mellom 8. og 9. april 1940 begynte det \xc3\xa5 komme inn rapporter om tyske angrep lenger s\xc3\xb8r i Norge, i Oslofjorden, Bergen og Trondheim. Det var fortsatt uklart, imidlertid, om hvem som ville n\xc3\xa5 Narvik f\xc3\xb8rst: tyskerne eller britene._NEWLINE_Det var kjent blant de norske skipssjefene at den Kongelige Marine opererte med en stor styrke like utenfor Nord-Norge og at det derfor ble forutsett at disse marinestyrkene kunne angripe Narvik for \xc3\xa5 \xc3\xb8delegge de tallrike tyske lasteskipene i havnen. Det var totalt 25 sivile skip av forskjellige nasjonaliteter i Narviks havn om morgenen 9. april 1940._NEWLINE_I flere uker hadde de norske marinefart\xc3\xb8yene v\xc3\xa6rt forberedt p\xc3\xa5 krig og utf\xc3\xb8rte intense artilleri\xc3\xb8velser med ekte ammunisjon. Situasjonen hadde blitt stadig mer og mer spent siden Altmark-saken 16. februar 1940._NEWLINE_I de tidlige timene av 9. april flyttet Willoch sitt krigsskip ut av Narvik havn til en posisjon nord for Framnesodden Kort etter ble radiomeldinger mottatt fra patruljeb\xc3\xa5ten \xc2\xabKelt\xc2\xbb lenger ut i Ofotfjorden, p\xc3\xa5 rel\xc3\xa9 fra Norge, at ni tyske destroyere seilte mot Narvik. Den tiende destroyeren hadde blitt forsinket og hengte igjen bak resten av den tyske styrken. Klokka 04:00 var sikten s\xc3\xa5 d\xc3\xa5rlig at mannskapet p\xc3\xa5 Eidsvold ikke kunne se land, selv om de bare var rundt 500 meter fra land. P\xc3\xa5 det tidspunktet ga Willoch ordre om at skipet hans skulle lette anker. Klokka 04:15 ble de to f\xc3\xb8rste tyske skipene oppdaget._NEWLINE_Mens den tyske marinestyrken p\xc3\xa5 10 destroyere fors\xc3\xb8kte \xc3\xa5 seile inn i Narvik havn utfordret Willoch dem og signaliserte til lederdestroyeren. Da de invaderende skipene lot v\xc3\xa6re \xc3\xa5 besvare lyssignalene avfyrte Eidsvold et varselsskudd fra \xc3\xa9n av sine 76\xc2\xa0mm-kanoner._NEWLINE_Som svar p\xc3\xa5 varselskuddet beskikket den tyske flotiljekommandanten, Kapit\xc3\xa4n zur See, Friedrich Bonte, en budbringer til Eidsvold. Den tyske offiseren fortalte at tyskerne \xc2\xabkom som venner\xc2\xbb, men at nordmennene m\xc3\xa5tte overlevere sine krigsskip til de tyske v\xc3\xa6pnede styrkene. Kommand\xc3\xb8rkaptein Willoch ba om tid for \xc3\xa5 r\xc3\xa5df\xc3\xb8re seg med sin sjef, kommand\xc3\xb8rkaptein Per Askim (sjef p\xc3\xa5 Norge). Denne foresp\xc3\xb8rselen ble avvist av tyskerne, men mens Willoch hadde snakket med den tyske offiseren hadde radiooffiseren om bord p\xc3\xa5 Eidsvold informert Askim om hendelsene. Askims svar p\xc3\xa5 de tyske kravene og hans ordre til Willoch kom umiddelbart: Willoch og Eidsvold skulle \xc3\xa5pne ild. Willoch svarte Askim: \xc2\xabJeg angriper\xc2\xbb._NEWLINE_Mens dette holdt p\xc3\xa5 hadde den tyske destroyeren Wilhelm Heidkamp posisjonert seg 700 meter fra babord side av Eidsvold og siktet sine torpedor\xc3\xb8r mot det norske skipet._NEWLINE_Da ordren fra Askim kom, skulle den tyske offiseren til \xc3\xa5 forlate Eidsvold for \xc3\xa5 returnere tilbake til sitt eget fart\xc3\xb8y. Han ble tilbakekalt av nordmennene, informert om at kravene ikke ville bli oppfylt og at det norske krigsskipet ville motsette seg det tyske overgrepet. Den tyske offiseren svarte ikke p\xc3\xa5 de norske uttalelsene, men da den tyske barkassen seilte bort fra Eidsvold avfyrte folk om bord et r\xc3\xb8dt signalbluss. Willoch kommanderte sitt babord batteri om \xc3\xa5 \xc3\xa5pne ild og et trommesignal ble innledet._NEWLINE_Willoch ropte til mannskapet rundt seg: \xc2\xabP\xc3\xa5 plass ved kanonene, n\xc3\xa5 skal vi sl\xc3\xa5ss, gutter!\xc2\xbb_NEWLINE_Noen sekunder etter, idet Eidsvold hadde lukket avstanden til Wilhelm Heidkamp til 300 m, men f\xc3\xb8r de storkablibrede kanonene p\xc3\xa5 Eidsvold kunne \xc3\xa5pne ild, traff tre torpedoer henne. Like f\xc3\xb8r torpedoene traff hadde skipets batterikommandant gitt ordren: \xc2\xabPort battery, salvo\xc2\xbb._NEWLINE_\xc3\x89n av tyske torpedoene traff hovedammunisjonsmagasinet og rev i stykker Eidsvold, drepte flere av mannskapet og etterlot de overlevende sv\xc3\xb8mmende i vannet bare s\xc3\xa5 vidt over frysepunktet. Eidsvold ble delt i to og sank p\xc3\xa5 15 sekunder, akterstevnen forsvant sist: klokka 04:37. Bare seks sj\xc3\xb8menn overlevde angrepet p\xc3\xa5 Eidsvold. Willoch var ikke blant de overlevende.\n_START_SECTION_\nUtmerkelser\n_START_PARAGRAPH_\nWilloch ble etter sin d\xc3\xb8d ridder av Den islandske falkeorden og chevalier i den franske \xc3\x86reslegionen.'